༄༅། །སྟག་རྩེ་སྐུ་སྐྱེའི་ཞལ་གདམས་ཐུན་མོང་མ་ཡིན་པ་དངོས་འཛིན་གཅོད་པའི་
རལ་གྲི་བཞུགས་སོ།།
323

སྟག་རྩེའི་བཀའ་འབུམ་
།སྭསྟི༑ ཆོས་ཀུན་གདོད་ནས་རྣམ་དག་གཉུག་མའི་གཤིས། །ཡིན་ལུགས་ཡིན་བཞིན་སྟོན་པས་སྐལ་བཟང་
རྣམས༑ ༑འཕོ་མེད་རྡོ་རྗེའི་ས་ལ་བཀྲི་མཁས་པའི། །དྲན་མཆོག་བླ་མའི་ཞབས་ཟུང་སྤྱི་བོས་མཆོད། །མཆེད་གྲོགས་དྲི་བ་པོ་གསན་
འཚལ༑ དེ་ཡང་། དང་པོར་བླ་མས་ངོ་སྤྲད་དུས་ཀྱི་སེམས་ཉིད་ཀྱི་ངོ་བོ་ངོས་གཟུང་དང་བྲལ་པ་ལ་རྣམ་པ་ཅིར་ཡང་ཆར་དུ་བཟོད་པ།
324

གཉིས་
།ཡོད་མེད་མཐའ་དབུས་ཀྱི་ཆ་ལས་འདས་པའི་གནས་ལུགས་དེ་སྟེང་དུ་ཤེས་བཞིན་བག་ཡོད་ཀྱིས་གློད་པས།
བཟོ་མེད་དུ་ལམ་མེ། གཡོ་མེད་དུ་ཆམ་མེ། འགག་མེད་དུ་གསལ་ལེ། འཁྲུལ་མེད་དུ་ཧྲིག་གེ །ཡེངས་མེད་དུ་ཤིག་གེར་གནས་པ་དེ་
ཀ་བདེ་གསལ་མི་རྟོག་པའི་ཉམས་ཡིན།
དེའི་སྟེང་དུ་ཚོགས་དྲུག་ཡུལ་གྱི་འཆར་སྒོ་ཕྲ་རགས་ཇི་ལྟར་ཤར་ཡང་རྡོ་ཚན་ལ་ཁ་བ་བབས་པ་ལྟ་
325

བུར་གནས་ཐོག་དེར་སིབ་སིབ་ཐིམ་པས་འགྱུ་བའི་དབང་དུ་མི་འཆོར་བར་གནས་པ། ལུས་ཀྱང་ཡོད་དུ་མི་ཚོར་བར་བར་སྣང་སྟོང་པ་ལ་འདུག་པ་སྙམ་པའི་ཉམས་ཀྱི་བདེ་ཆ་ལ་
ཞེན་ནས་བསྒོམ་དེ་བཤིག་པ་ཕངས་པའི་སྣང་བ། རབ་ལ་ཁོར་ཡུག །འབྲིང་ལ་ཉིན་མཚན་རེས་འཇོག །ཐ་མ་ལའང་གང་བཞག་བཞག་སྡོད་པ་འབྱུང༌་། འདི་དུས་(དེ)ཁའི་
བདེ་ཆས་བསྒྲིབས་ནས་འཆར་སྒོ་ཕྲ་མོ་རྣམས་ངོས་མ་ཟིན་ལ་ཕུབ་མའི་འོག་གི་ཆུ་ལྟ་བུར་འཆོར་ཉེན་ཡོ་ད། ཞི་གནས་འདི་སྒོམ་གྱི་རྨང་གཞི་ཡིན་ཕྱིར་མེད་དུ་མི་རུང་བ་ཞིག་ཡིན་
པས་ནན་ཏན་བྱ་དགོས་ལ། འོན་ཀྱང་གཏན་དུ་དེ་ལ་ཞེན་ནས་སྒོམ་དེ་བཤིག་མ་ནུས་ན་འཕུང་འདྲེ་ཆེ་ཤོས་ཡིན་པས་ན་རྗེ་བཙུན་ཆེན་པོས། བདེ་དང་གསལ་དང་མི་རྟོག་གསུམ། །
འདི་གསུམ་སྒོམ་གྱི་གོལ་ས་ཡིན། །ཅེས་གསུངས་ཏེ། འདོད་ཁམས། གཟུགས་ཁམས། གཟུགས་མེད་ཁམས་སུ་གོལ་ནས་འཁོར་བ་ལས་འཕག་མི་ནུས་པས་སྒོམ་དེ་
སྟག་རྩེའི་བཀའ་འབུམ་

4 আ
།བཤིག་དགོས་ཏེ། ཆོས་རྗེས། སྒོམ་ཤེས་མང་སྟེ་བཤིག་ཤེས་ཉུང་། །ཞེས་གསུངས། སློབ་མ་མོས་གུས་ཅན་ལ་ལ་བྱིན་རླབས་ཀྱི་མཐུས་རང་
ཞིག་ལ་འགྲོ་བ་ཡོད་དེ། རྒྱལ་དབང་རྗེས། སྒོམ་སྲན་གྱིས་གྲོལ་བ་ཐེ་ཚོམ་ཟ། །མོས་གུས་ཀྱིས་གྲོལ་བར་ཐེ་ཚོམ་མེད། །ཅེས་གསུངས་པས་སོ། །ཞིག་པའི་ཚད་གང་ཡིན་
ཞེ་ན། རང་སེམས་སྔར་འདྲིས་ཀྱི་མཛའ་བོ་དང་ཕྲད་པ་ལྟར་ཡིད་ཆེས་པ་ཞིག་འབྱུང་བ་ཡིན་ཏེ། བླ་མའི་བྱིན་རླབས་ཞུགས་པ་དང་། །ལྟ་སྒོམ་ཕན་ཚུན་འབྲེལ་བ་གཉིས། །
འཛོམ་ན་རྟོགས་པ་འཆར་བ་ཡིན། འཛོམ་ན་རྟོགས་པ་འཆར་བ་ཡིན། །སྔར་འདྲིས་མི་དང་དེ་རུ་ཕྲད། །སྔར་འདྲིས་མི་དང་དེ་རུ་ཕྲད། །ཅེས་ཀྱང་ཆོས་རྗེ །ཅེས་ཀྱང་ཆོས་རྗེ་གསུང་། ཡང་མོས་གུས་ཀྱིས་རང་མ་ཞིག་ནའང་གསོལ་བ་ཕུར་ཚུགས་སུ་རྒྱུན་ཏུ་
འདེབས་ཤིང་བླ་མ་རང་སེམས་དང་དབྱེར་མེད་དུ་བསྲེས་ཏེ་སྔར་གྱི་གནས་ཆ་བརྟན་པོ་དེ་མི་སྒྲུབ་པར་རིག་པ་ཤུགས་ཕྱུང་ལ། དུས་གསུམ་གྱི་རྟོག་པ་བཟང་ངན་ཕྲ་རགས་ཇི་ལྟར་

ཤར་ཡང་། ཤར་དུས་ཉིད་དུ་རང་སར་ཆེར་ཆེར་བལྟ་ཞིང་ངོ་ཤེས་ཀྱི་རིག་པ་རྐྱང་དེད་བྱ། རྣམ་རྟོག་གང་ལྟར་འཕྲོ་ཡང་འཕྲོར་ཆུག་དང༌། རང་སར་ཐུག་ཕྲད་དུ་ངོ་ཤེས་ཕྱིན་འཕྲོ་
རྒོད་ཆེ་བ་ལྟར་རྩལ་ཆེ་བས་ཕྱི་རོལ་གྱི་རྣམ་རྟོག་དེ་ཁོ་ན་ལ་རྩལ་སྦྱོང་ཞིང་ལྟ་སྟངས་དང་རིག་པ་གཟེངས་བསྟོད། ཤེས་པ་ཧུར་ཕྱུང་ལ་སྣང་བ་བུན་ལོང་ངེར་ཐོང་ལ་རྣམ་རྟོག་ལ་
སྒོམ་དུ་གྱིས་དང་། ཅི་ཞིག་ན་རྟོག་པས་སྒོམ་གོ་ཆོད་པ་ཞིག་ཡོང་བ་ཡིན་པས་དེ་ལྟར་མཛོད་ཅིག །ཅེས་ཞི་གནས་བརྟན་པོ་ལྷག་མཐོང་དུ་ན་སྤར་བའི་གདམས་པ་ལ་ཕྱི་སྙན་ ༔
གཡོན་དུ་བསམ་གཏན་པ་འགའ་ལའོ།